জঁ পিয়াজে
জঁ পিয়াজে (পূর্ণনাম জঁ উইলিয়াম ফ্রিৎস পিয়াজে; আ-ধ্ব-ব: ]; ) (৯ই আগষ্ট ১৮৯৬ - ১৬ই সেপ্টেম্বর ১৯৮০) একজন সুইজারল্যান্ডের মনোবিজ্ঞানী ও দার্শনিক। তিনি একজন জীববিজ্ঞানী হিসেবে তাঁর কর্মজীবন শুরু করেছিলেন।
পিয়ের গাসঁদি
পিয়ের গাসেঁদি () (২২শে জানুয়ারি, ১৫৯২ - ২৪শে অক্টোবর, ১৬৫৫) ছিলেন ফরাসি দার্শনিক, বিজ্ঞানী ও গণিতবিদ। তার জন্ম ফ্রান্সের প্রোভঁস (Provence) অঞ্চলে দিন (Digne) শহরে নিকটে শঁতের্সিয়ে (Champtercier) নামক স্থানে এক দরিদ্র দম্পতির ঘরে। খুব কম বয়সে তার মানসিক শক্তির বহিঃপ্রকাশ ঘটে এবং পড়াশোনার জন্য তাকে দিন-এর কলেজে প্রেরণ করা হয়। ভাষা ও গণিতে তিনি বিশেষ আগ্রহ পোষণ করেছিলেন এবং কথিত আছে, মাত্র ১৬ বছর বয়সে তাকে কলেজে অলঙ্কার শাস্ত্রের উপর বক্তৃতা করতে আমন্ত্রণ জানানো হয়েছিল। এর পরপরই তিনি এক্স (Aix) বিশ্ববিদ্যালয়ে দর্শন অধ্যয়নের জন্য ভর্তি হন। ১৬১২ সালে তাকে দিন-এর কলেজে ধর্মতত্ত্ব বিষয়ের উপর বক্তৃতা দিতে আমন্ত্রণ জানানো হয়। এর ৪ বছর পর আভিনিওঁ (Avignon) শহরে ধর্মতত্ত্বের উপর ডক্টরেট উপাধি লাভ করেন এবং ১৬১৭ সালে খ্রিস্টধর্মের পূণ্য শপথ গ্রহণ করেন। অবশ্য একই বছর এক্স-এ দর্শনের অধ্যাপক পদে যোগ দেন এবং এরপর ধীরে ধীরে ধর্মতত্ত্ব থেকে সরে আসেন।